ΓΡΑΠΤΗ ΕΡΩΤΗΣΗ E-2068/00

υποβολή: Rosemarie Mller (PSE) προς την Επιτροπή

(27 Ιουνίου 2000)

Θέμα: Τρομοκρατία

Πώς αντιλαμβάνεται η Επιτροπή την τρομοκρατία και ποιο διαχωρισμό κάνει μεταξύ των διαφόρων μορφών της διασυνοριακής, κυρίως, τρομοκρατίας;

Πώς αξιολογεί η Επιτροπή την πιθανότητα,

- να καταστεί η Ευρωπαϊκή Ένωση καταφύγιο τρομοκρατών από τρίτες χώρες;

- να πραγματοποιηθούν στο έδαφος της Ευρωπαϊκής Ένωσης επιθέσεις τρομοκρατών από τρίτες χώρες;

Θεωρεί η Επιτροπή πιθανό να περιέλθουν στην κατοχή τρομοκρατών, που αναπτύσσουν δράση ανεξαρτήτως κράτους, όπλα μαζικής καταστροφής;

- αν ναι, πώς αξιολογεί την πιθανότητα, να γίνει χρήση όπλων μαζικής καταστροφής από τρομοκράτες που αναπτύσσουν δράση ανεξαρτήτως κράτους;

Ποια μέτρα έχει λάβει μέχρι σήμερα η Επιτροπή για την ανάλυση και αντιμετώπιση τρομοκρατικών απειλών;

Κατά πόσο συνεργάζεται για το σκοπό αυτό

- με τις αρχές των κρατών μελών;

- με άλλα κράτη;

- με διεθνείς οργανισμούς;

Απάντηση του κ. Vitorino εξ ονόματος της Επιτροπής

(12 Σεπτεμβρίου 2000)

Η νομοθεσία της Ένωσης σχετικά με την τρομοκρατία (όπως η σύμβαση περί εκδόσεων μεταξύ των κρατών μελών), αναφέρεται στην εγκληματική συμπεριφορά που ορίζεται στα άρθρα 1 και 2 της Ευρωπαϊκής Σύμβασης για την καταπολέμηση της Τρομοκρατίας της 27ης Ιανουαρίου 1977, που καλύπτει τα σοβαρότερα εγκλήματα, όπως η κράτηση ομήρων, η χρήση όπλων και εκρηκτικώνλών, πράξεις βίας σε βάρος της ζωής ή της ελευθερίας προσώπων καθώς και πράξεις που προκαλούν ομαδικό κίνδυνο για το κοινό.

Είναι ουσιώδους σημασίας η στενότερη συνεργασία μεταξύ των κρατών μελών, συμπεριλαμβανομένης και της καλύτερης ανταλλαγής επιχειρησιακών πληροφοριών για ομάδες τρομοκρατών, ώστε να αποφευχθεί να καταστεί το έδαφος της Ένωσης καταφύγιο ξένων τρομοκρατών ή στόχος τρομοκρατικών επιθέσεων. Σχετικά πρέπει να σημειωθεί το γεγονός ότι η Ευρωπόλ έχει αναλάβει αρμοδιότητα στον τομέα αντιμετώπισης της τρομοκρατίας παρέχει περαιτέρω ώθηση σε δραστηριότητες των κρατών μελών με την ανταλλαγή και ανάπτυξη των πληροφοριών.

Παρά τις κάποιες τρομοκρατικές επιθέσεις, τα στατιστικά στοιχεία μαρτυρούν τάση ύφεσης στα κράτη μέλη κατά τα τελευταία έτη. Η δυνατότητα όμως που έχουν οι ομάδες τρομοκρατών να προμηθεύονται όπλα μαζικής καταστροφής αποτελεί σοβαρή πρόκληση, όχι μόνο για την Ένωση αλλά για ολόκληρη τη διεθνή κοινότητα. Ως εκ τούτου, είναι σημαντικό να θεσπίσουν τα κράτη μέλη πάγια μέτρα για την ανίχνευση και την αποτροπή τρομοκρατικών ενεργειών.

Το άρθρο 29 της συνθήκης για την Ευρωπαϊκή Ένωση αναφέρει την καταπολέμηση της τρομοκρατίας ως ένα από τα θέματα που συμβάλλουν στην επίτευξη του στόχου της Ένωσης να παράσχει στους πολίτες τηςψηλό βαθμό ασφάλειας μέσα σε ένα χώρο ελευθερίας, ασφάλειας και δικαιοσύνης. Υπό το πρίσμα αυτό, η Επιτροπή συνεργάζεται με τα κράτη μέλη στους σχετικούς φορείς του Συμβουλίου και στις ομάδες εργασίας του Συμβουλίου, αλλά και στην Ευρωπόλ. Η Επιτροπή έχει την άποψη ότι η καταπολέμηση της τρομοκρατίας απαιτεί συντονισμένη διεθνή δράση. Για το λόγο αυτό, έχει σημασία για την Ένωση να συνεργάζεται με σχετικές τρίτες χώρες, όπως οι Ηνωμένες Πολιτείες. Με τις Ηνωμένες Πολιτείεςφίσταται ευρεία συμφωνία για την καταπολέμηση της τρομοκρατίας και η συνεργασία γίνεται στο πλαίσιο του Διατλαντικού Διαλόγου. Η Ένωση παίζει επίσης ενεργό ρόλο στις εργασίες που διεξάγονται για την καταπολέμηση της τρομοκρατίας στο πλαίσιο των Ηνωμένων Εθνών όπου έχουν διεξαχθεί και εξακολουθούν να διεξάγονται διαπραγματεύσεις για σημαντικές συμβάσεις.